REPUBLIKA HRVATSKA
ZAGREBAČKA ŽUPANIJA
OPĆINA BISTRA


III. OBRAZLOŽENJE 
POLUGODIŠNJEG IZVJEŠTAJA O IZVRŠENJU PRORAČUNA OPĆINE BISTRA ZA 2026. GODINU

[bookmark: _Hlk146182182]Sukladno članku 76. i 79. Zakona o proračunu (“Narodne novine” br. 144/2021) i članku 17., 21. i 23. Pravilnika o polugodišnjem i godišnjem izvještaju o izvršenju proračuna (“Narodne novine” br. 85/2023), donosimo obrazloženje Polugodišnjeg izvještaja o izvršenju proračuna Općine Bistra za razdoblje od 01.01.– 30.06.2026. godine.

Proračun Općine Bistra za 2026. godinu donesen je na 6. sjednici Općinskog vijeća održanoj 23.12.2025. godine (”Službeni glasnik Općine Bistra” br. 6/2025).

Polugodišnji izvještaj o izvršenju Proračuna Općine Bistra za 2026. godinu prikazuje se prema Planu proračuna Općine Bistra za 2026. godinu.  

Sukladno članku 4. Pravilnika o polugodišnjem i godišnjem izvještaju o izvršenju proračuna (“Narodne novine” br. 85/2023), polugodišnji izvještaj o izvršenju proračuna sadrži: opći dio, posebni dio, obrazloženje i posebne izvještaje. Obrazloženje iz članka 4. navedenog pravilnika u Polugodišnjem izvještaju o izvršenju proračuna sastoji se od obrazloženja općeg dijela izvještaja o izvršenju proračuna.   


1. OBRAZLOŽENJE OPĆEG DIJELA


Opći dio polugodišnjeg izvještaja o izvršenju proračuna Općine Bistra sastoji se od:
· Sažetka Računa prihoda i rashoda i Računa financiranja
· Računa prihoda i rashoda
· Računa financiranja.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka, te izvršenih rashoda i izdataka na razini razreda ekonomske klasifikacije, te razliku između ukupno ostvarenih prihoda i primitaka, odnosno rashoda i izdataka.
Sažetak može sadržavati podatke o prijenosu sredstava iz prethodne godine i prijenosu sredstava u sljedeću godinu/razdoblje, odnosno podatke o prenesenom višku odnosno manjku iz prethodne godine i višku odnosno manjku za prijenos u sljedeću godinu/razdoblje.
Podaci u sažetku Računa prihoda i rashoda i Računa financiranja iskazuju se za izvještajno razdoblje, uključujući i izvještajno razdoblje prethodne godine, te izvorni plan, odnosno rebalans i tekući plan, indeks ostvarenja/izvršenja za izvještajno razdoblje u odnosu na ostvarenje/izvršenje za izvještajno razdoblje prethodne godine i indeks ostvarenja/izvršenja za izvještajno razdoblje u odnosu na tekući plan za proračunsku godinu.
Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u izvještajima:
– izvještaj o prihodima i rashodima prema ekonomskoj klasifikaciji
– izvještaj o prihodima i rashodima prema izvorima financiranja
– izvještaj o rashodima prema funkcijskoj klasifikaciji. 

Račun financiranja sadrži prikaz primitaka i izdataka i iskazuje se prema proračunskim klasifikacijama u izvještajima:
– izvještaj računa financiranja prema ekonomskoj klasifikaciji,
– izvještaj računa financiranja prema izvorima financiranja.


1.1. Sažetak Računa prihoda i rashoda i Računa financiranja

Ukupni prihodi u razdoblju od 01.01. – 30.06.2026. godine iznose 3.341.257,92 €, što je 38,21 % od planiranih prihoda i 98,14 % od izvršenih prihoda u istom razdoblju prethodne godine.
Prihodi poslovanja iznose 3.340.487,22 €, što je 40,24 % u odnosu na planirane prihode u 2026. godini i 98,12 % u odnosu na izvršenje u istom razdoblju prethodne godine kada je izvršeno 3.404.413,06 €.
Prihodi od prodaje nefinancijske imovine planirani su u iznosu 443.960,00 €, a u razdoblju od 01.01. – 30.06.2026. g. izvršeni su u iznosu od 770,20 €.
 
Ukupni rashodi u razdoblju od 01.01. – 30.06.2026. godine iznose 3.092.701,03 €, što je 34,43 % od planiranih rashoda i 74,04 % od izvršenih rashoda u istom razdoblju prethodne godine.
Rashodi poslovanja izvršeni su u iznosu od 2.989.225,96 €, što je 129,19 % u odnosu na izvršenje rashoda poslovanja u istom razdoblju 2025. godine kada je izvršeno 2.313.778,17 €. U odnosu na planirane rashode poslovanja u 2026. godini izvršenje iznosi 41,01 %.
Rashodi za nabavu nefinancijske imovine izvršeni su u iznosu od 103.475,07 €, što je 5,55 % u odnosu na izvršenje 2025. godine kada je izvršeno 1.863.440,73 €, a u odnosu na planirane rashode u 2026. godini  izvršeno je 6,10 %.

Razlika ukupnih prihoda i ukupnih rashoda u razdoblju od 01.01. – 30.06.2026. godine je višak i iznosi 248.556,89 €.

Primici od financijske imovine i zaduživanja u razdoblju od 01.01. – 30.06.2026. godine ostvareni su u iznosu od 206.250,29 €, nisu planirani prvobitnim Planom proračuna, već su bili planirani u prethodnoj godini, a odnose se na kredit HBOR-a za izgradnju područnog vrtića za radove izvršene do kraja 2025. godine. U istom razdoblju prethodne godine izvršenje je bilo 1.376.734,39 €.
Izdaci za financijsku imovinu i otplate zajmova izvršeni su u iznosu 145.031,65 €, odnosno 51,37 % u odnosu na planirane izdatke, te 136,46 % u odnosu na izvršenje u istom razdoblju prethodne godine.
Neto zaduživanje iznosi 61.218,64 €.
U razdoblju od 01.01.– 30.06.2026. godine realiziran je višak prihoda u iznosu od 31.654,02 €. Navedena realizacija viška odnosi se na Dječji vrtić Kapljica i otplatu dugoročnog kredita HBOR-a iz izvora viška od pomoći MRRFEU.
Ukupno ostvareni konsolidirani rezultat poslovanja u razdoblju od 01.01. – 30.06.2026. godine je višak i iznosi 341.429,55 €.

1.2. Račun prihoda i rashoda

Prihodi i rashodi prema ekonomskoj klasifikaciji

PRIHODI
U strukturi ukupnih prihoda vidljivo je da su u razdoblju od 01.01. – 30.06.2026. godine prihodi poslovanja ostvareni u iznosu od 3.340.487,72 €, što je 40,24 % od planiranog, a u odnosu na ostvarene prihode istog razdoblja u 2025. godini izvršeno je 98,12 %.

Prihodi od poreza u prvih šest mjeseci 2026. godine ostvareni su u iznosu 2.456.346,30 €, što je 45,12 % od planiranih prihoda u 2026. godini i 118,80 % od izvršenih prihoda od poreza za isto razdoblje prethodne godine. Odnose se na prihode Općine Bistra od poreza i prireza na dohodak, poreza na imovinu, poreza na robu i usluge i ostale prihode od poreza. 
Pomoći iz inozemstva i od subjekata unutar općeg proračuna ostvarene su u iznosu 409.220,04 €, što je 32,71 % od planiranih prihoda i 48,52 % od ostvarenih prihoda u istom razdoblju prethodne godine. Odnose se na tekuće pomoći iz proračuna Zagrebačke županije prema potpisanom ugovoru za kontrolu populacije napuštenih pasa, te na tekuće pomoći iz Državnog proračuna za fiskalnu održivost dječjih vrtića i pomoći fiskalnog izravnanja. Kapitalne pomoći iz proračuna Zagrebačke županije odnose se na potpisane ugovore o dodjeli sredstava za projektnu dokumentaciju, sanaciju zgrade općine i uređenje nerazvrstanih cesta. Kapitalne pomoći Ministarstva demografije odnose se na uređenje igrališta novo izgrađenog područnog vrtića. Kapitalne pomoći temeljem prijenosa EU sredstava odnose se na EU projekt ”Izgradnja područnog vrtića Kapljica” (plaćanje ostatka iznosa prema Ugovoru). Kapitalne pomoći iz gradskih proračuna (Grad Zaprešić) odnose se na sufinanciranje radova izgradnje i uređenja groblja u Poljanici Bistranskoj.
Općinska knjižnica Bistra ostvarila je u periodu od 01.01.-30.06.2026. godine 13.082,00 € kapitalnih pomoći (Ministarstvo kulture- knjige), a Kulturno-turistički centar Bistra 16.628,00 € tekućih pomoći iz drugih proračuna (Zagrebačka županija- provedba projekata).

Prihodi od imovine ostvareni su u iznosu od 80.992,84 €, što je 129,20 % u odnosu na ostvarene prihode u istom razdoblju prethodne godine i 55,30 % u odnosu na plan za 2026. godinu. To su prihodi Općine Bistra od kamata i zateznih kamata, prihodi od iznajmljivanja i zakupa imovine, naknade za koncesiju, spomeničke rente, naknade za korištenje nefinancijske imovine (prema Rješenju HAKOM-a Hrvatski Telekom d.d. plaća naknadu za pristup i korištenje kabelske kanalizacije i pravo služnosti, a Zagorski metalac naknadu za zakup plinske mreže), te ostali prihodi od nefinancijske imovine (naknada za zadržavanje nezakonito izgrađene zgrade u prostoru). 
Prihodi od upravnih i administrativnih pristojbi, pristojbi po posebnim propisima i naknadama u periodu od 01.01. – 30.06.2026. godine ostvareni su u iznosu od 366.133,71 €, što je u odnosu na planirano u 2026. godini 29,60 %  i 99,18 % u odnosu na ostvarene prihode u istom razdoblju prethodne godine. U Općini Bistra odnose se na upravne i administrativne pristojbe (prihodi od prodaje državnih biljega), prihode po posebnim propisima (vodni doprinos i šumski doprinos), te prihode od komunalnog doprinosa i komunalne naknade. Ostvareni su u iznosu od 168.062,70 €.
U Dječjem vrtiću Kapljica navedeni prihodi odnose se na uplate korisnika za sufinanciranje cijene usluge i ostvareni su u iznosu od 195.983,35 €.
U Općinskoj knjižnici Bistra navedeni prihodi odnose se na upisnine, zakasnine i usluge tiska, te su ostvareni u iznosu od 2.087,66 €.

Prihodi od prodaje proizvoda i robe, te pruženih usluga i prihodi od donacija u razdoblju od 01.01. -30.06.2026. godine ostvareni su u iznosu od 27.741,75 €, što je 12,59 % od planiranog iznosa za 2026. godinu i 45,05 % u odnosu na ostvarene prihode u istom razdoblju prethodne godine. Navedeni se prihodi najvećim dijelom odnose na prihode od Hrvatskih šuma, Grada Zagreba i Zagrebačke županije prema Sporazumu o sufinanciranju održavanja Sljemenske ceste Gornja Bistra – Crveni spust, te na prihode Hrvatskih voda za obračun, fakturiranje i naplatu NUV-a. U Dječjem vrtiću Kapljica navedeni se prihodi odnose na prihode od pruženih usluga (zbor), a u Kulturno-turističkom centru Bistra na prihode od prodaje suvenira.
Prihodi od kazni, upravne mjere i ostali prihodi izvršeni su u iznosu od 53,08 €, što je 2,26 % od plana za 2026. godinu i 571,37 % u odnosu na ostvarenje prethodne godine, a odnose se na prihode od troškova ovrha. 
[bookmark: _Hlk146190215]Prihodi od prodaje nefinancijske imovine u razdoblju od 01.01. – 30.06.2026. ostvareni su u iznosu od 770,20 € i odnose se na prihode Općine Bistra temeljem rasporeda sredstava od prodaje državnog zemljišta na području Općine Bistra.
RASHODI
U razdoblju od 01.01. – 30.06.2026. g. rashodi poslovanja su izvršeni u ukupnom iznosu od 2.989.225,96 €, što je 41,01 % od plana za 2026. godinu i 129,19 % od izvršenih rashoda u istom razdoblju prethodne godine.
Za rashode za zaposlene izvršeno je 991.419,87 €, što je u odnosu na plan za 2026. godinu 45,18 %, a indeks izvršenja za isto razdoblje prethodne godine iznosi 140,21 % (značajno povećanje broja zaposlenih u Dječjem vrtiću Kapljica i rast plaća). Rashodi za zaposlene odnose se na 9 službenika, 1 namještenika i 1 dužnosnika u Općini Bistra (1 zaposleni manje nego u istom razdoblju prethodne godine) i na rashode za zaposlene za 3 proračunska korisnika: Dječji vrtić Kapljica, Općinska knjižnica Bistra i Kulturno-turistički centar Bistra. Dječji vrtić Kapljica ima zaposlenih 57 djelatnika (14 djelatnika više nego u istom razdoblju prethodne godine), Općinska knjižnica Bistra ima zaposlene 2 djelatnice i Kulturno-turistički centar Bistra ima zaposlene 3 djelatnice (1 djelatnica više nego u istom razdoblju prethodne godine kao zamjena za korištenja porodiljnog dopusta). U Općini Bistra navedeni rashodi izvršeni su u iznosu od 258.279,62 €, u Dječjem vrtiću Kapljica u iznosu od 669.737,18 €, u Općinskoj knjižnici Bistra u iznosu od 30.838,13 €, te u Kulturno-turističkom centru Bistra u iznosu od 32.564,94 €.
Materijalni rashodi izvršeni su u iznosu 1.441.870,76 €, odnosno 44,25 % prema planu za 2026. godinu i 134,07 % prema izvršenju za isto razdoblje prethodne godine. Materijalni rashodi odnose se na rashode Općine Bistra i proračunskih korisnika za naknade troškova zaposlenima (naknade za prijevoz, službena putovanja, stručna usavršavanja i ostale naknade troškova zaposlenima), rashode za materijal i energiju (uredski materijal, materijal i sirovine, energija, sitni inventar i materijal i dijelovi za tekuće i investicijsko održavanje, službenu i radnu odjeću i obuću), rashode za usluge (usluge telefona i pošte, usluge tekućeg i investicijskog održavanja, usluge promidžbe i informiranja, komunalne usluge, intelektualne usluge, zdravstvene i veterinarske usluge, računalne usluge i ostale usluge) i ostale nespomenute rashode poslovanja (naknade vijećnicima, povjerenstvima i sl., premije osiguranja, reprezentaciju, članarine, pristojbe i naknade te ostale nespomenute rashode poslovanja). 
U odnosu na prošlogodišnje razdoblje (134,07 %) bilježe značajnije povećanje zbog povećanja broja zaposlenih i rasta cijena materijala i energije.

Financijski rashodi izvršeni su u iznosu 41.780,05 €, odnosno 38,28 % od planiraniranih sredstava u 2026. godini i 156,02 % prema izvršenim rashodima istog razdoblja prethodne godine. Financijski rashodi odnose se na bankarske usluge i usluge platnog prometa Općine Bistra i proračunskih korisnika i na otplate kamata po kreditima (HBOR krediti iz 2018., 2022. i 2024. godine za Općinu Bistra, te HBOR krediti  iz 2019. i 2020. godine za Dječji vrtić Kapljica i otplata kamata financijskog leasinga Dječjeg vrtića Kapljica). Izvršeno je više nego u prethodnom razdoblju zbog većih interkalarnih kamata Općine Bistra po primljenom kreditu HBOR-a za izgradnju područnog vrtića.
Subvencije su izvršene u iznosu 41.176,46 €, što je 117,65 % od planiranog i 178,51 % od izvršenja istog razdoblja prethodne godine. Odnose se na subvencije Općine Bistra prema trgovačkim društvima izvan javnog sektora (sufinanciranje dječjih vrtića) i troškove po projektu iz 2024. godine ”Ne budi loš, koristi koš”. Rashodi su veći u odnosu na prošlogodišnje razdoblje zbog većeg broje djece upisane u dječje vrtiće izvan područja Općine Bistra i povećanja iznosa subvencije sa 146,00 € na 235,00 € po djetetu mjesečno.
Pomoći dane u inozemstvo i unutar općeg proračuna izvršene su u iznosu od 65.736,18 €, odnosno 40,40 % prema planu za 2026. godinu i 91,46 % prema izvršenju rashoda za isto razdoblje 2025. godine. Pomoći se odnose na tekuće pomoći Općine Bistra proračunskim korisnicima drugih proračuna, Osnovnoj školi Bistra za sufinanciranje plaća učiteljicama na produženom boravku za 1. i 2. razrede i za sufinanciranje škole u prirodi, te za sufinanciranje dječjih vrtića kojima je osnivač druga JLS (vrtići Grada Zagreba i Poliklinika Suvag).
Naknade građanima i kućanstvima izvršene su u iznosu od 45.872,60 €, odnosno 37,29 % prema planu za 2026. godinu i 164,22 % u odnosu na izvršenje u istom razdoblju 2025. godine. U cijelosti se odnose na rashode Općine Bistra i utrošeni su za naknade građanima i kućanstvima u novcu (jednokratne pomoći socijalno ugroženim osobama i obiteljima, novčane pomoći za opremu novorođene djece, stipendije i školarine, jednokratne novčane pomoći umirovljenicima (”Uskrsnica”), pomoći za osobe s invaliditetom i pomoći u naravi (sufinanciranje troškova stanovanja i prijevoz korisnika centra za rehabilitaciju Zaprešić). Izvršenje je veće u odnosu na prošlogodišnje razdoblje jer je u tekućoj godini uvedena isplata naknade za osobe s invaliditetom. 
Rashodi za donacije, kazne, naknade šteta i kapitalne pomoći izvršeni su u iznosu od 361.370,04 €, odnosno 25,69 % prema planiranim sredstvima za 2026. godinu i 94,70 % u odnosu na izvršenje istog razdoblja prethodne godine. Navedeni rashodi odnose se na rashode Općine Bistra za tekuće donacije političkim strankama, donacije korisnicima u kulturi (udrugama), sportu (Zajednici sportskih udruga Općine Bistra), udrugama u gospodarstvu, udrugama u socijalnoj skrbi i zdravstvenoj zaštiti, udrugama za protupožarnu zaštitu (DVD-u Bistra), Hrvatskom crvenom križu, sufinanciranje dječjeg vrtića u vlasništvu ustanove, tekuće donacije Župi sv. Nikole biskupa Bistra, te kapitalne pomoći Vodoopskrbi i odvodnji Zaprešić d.o.o. za vodno-komunalne projekte aglomeracije Zaprešić za dogradnju vodovodne i kanalizacijske mreže, izradu projekata i sanaciju vodospreme, te kapitalne pomoći Komunalnom gospodarstvu Bistra d.o.o. za izgradnju groblja u Poljanici Bistranskoj. 
Rashodi za nabavu nefinancijske imovine u razdoblju od 01.01. – 30.06.2026. godine izvršeni su u iznosu od 103.475,07 €, odnosno 6,10 % u odnosu na planirana sredstva za 2026. godinu i 5,55 % prema izvršenju istog razdoblja prethodne godine. 
Rashodi za nabavu neproizvedene dugotrajne imovine u razdoblju od 01.01. – 30.06.2026. godine nisu izvršeni, te nije bilo izvršenja ni u istom razdoblju prethodne godine. 
Rashodi za nabavu proizvedene dugotrajne imovine iznose 89.453,57 € i odnose se na nabavu računala i računalne opreme, ostale komunikacijske opreme, nabavu kamera i snimača, nabavu osobnog automobila, ulaganje u računalne programe (riznica), ulaganja u nematerijalnu imovinu (godišnja izvješća, planovi, strategije, prometni elaborat, projektna i tehnička dokumentacija za pješačke pločnike i ceste, projektna i ostala dokumentacija za objekte i zgrade), rashode za nabavu knjiga Općinske Knjižnice Bistra i rashode za nabavu nefinancijske imovine proračunskih korisnika (Dječjeg vrtića Kapljica, Općinske knjižnice Bistra i Kulturno-turističkog centra Bistra). 
Rashodi za dodatna ulaganja na nefinancijskoj imovini izvršeni su u iznosu od 14.021,50 € i odnose se na rashode Općine Bistra za dodatna ulaganja na građevinskim objektima (građevinski radovi na uređenju doma Pećina). 

Prihodi i rashodi prema izvorima financiranja 
[bookmark: _Hlk146196923]Prema strukturi izvora financiranja u razdoblju od 01.01. – 30.06.2026. godine prihodi su izvršeni prema sljedećim izvorima:
· [bookmark: _Hlk241067539]Opći prihodi i primici = 2.619.141,49 €, izvršeno 45,14 % u odnosu na planirano i 117,43 % prema izvršenju istog razdoblja prethodne godine
· Vlastiti prihodi = 84.468,32 €, izvršeno 45,49 % u odnosu na planirano i 94,60 % prema izvršenju istog razdoblja prethodne godine
· Prihodi za posebne namjene = 389.964,89 €, izvršeno 27,67 % u odnosu na planirano i 96,62 % prema izvršenju istog razdoblja prethodne godine
· Pomoći = 246.913,02 €, izvršeno 27,40 % u odnosu na planirano i 36,26 % prema izvršenju istog razdoblja prethodne godine
· Donacije = 0,00 € 
· [bookmark: _Hlk146197652]Prihodi od prodaje ili zamjene nefinancijske imovine = 770,20 €, izvršeno 0,17 % u odnosu na planirano, dok je izvršenje u istom razdoblju prethodne godine iznosilo 0,00 €.
Prema strukturi izvora financiranja u razdoblju od 01.01. – 30.06.2026. godine rashodi su izvršeni prema sljedećim izvorima: 
· Opći prihodi i primici = 2.579.482,26 €, izvršeno 45,79 % u odnosu na planirano i 130,56 % prema izvršenju istog razdoblja prethodne godine
· Vlastiti prihodi = 88.953,93 €, izvršeno 47,90 % u odnosu na planirano i 150,11 % prema izvršenju istog razdoblja prethodne godine
· [bookmark: _Hlk146197718]Prihodi za posebne namjene = 321.326,70 €, izvršeno 22,80 % u odnosu na planirano i 74,44 % prema izvršenju istog razdoblja prethodne godine
· Pomoći = 101.038,14 €, izvršeno 11,21 % u odnosu na planirano i 73,42 % prema izvršenju istog razdoblja prethodne godine
· Donacije = 400,00 €, izvršeno 29,63 % u odnosu na planirano, dok je izvršenje u istom razdoblju prethodne godine iznosilo 0,00 €
· Prihodi od prodaje ili zamjene nefinancijske imovine = 1.500,00 €, izvršeno 0,38 % u odnosu na planirano, dok je izvršenje u istom razdoblju prethodne godine iznosilo 0,00 €
· Namjenski primici od zaduživanja = 0,00 €
· Višak prihoda (iz prijašnjih godina) = 0,00 € 
Rashodi prema funkcijskoj klasifikaciji
Funkcijska kasifikacija 01 - Opće javne usluge izvršena je u iznosu od 589.467,26 €, odnosno 46,63 % od plana za 2026. godinu i 122,58 % u odnosu na izvršenje u istom razdoblju prethodne godine.
Funkcijska kasifikacija 02 - Obrana izvršena je u iznosu od 1.500,00 €, odnosno 18,52 % od plana za 2026. godinu i 100 % u odnosu na izvršenje u istom razdoblju prethodne godine.
Funkcijska kasifikacija 03 - Javni red i sigurnost izvršena je u iznosu od 65.878,76 €, odnosno 50,99 % od plana za 2026. godinu i 103,94 % u odnosu na izvršenje u istom razdoblju prethodne godine.
Funkcijska kasifikacija 04 - Ekonomski poslovi  izvršena je u iznosu od 4,500,00 €, odnosno 16,25 % od plana za 2026. godinu i 112,76 % u odnosu na izvršenje u istom razdoblju prethodne godine.
Funkcijska kasifikacija 05 - Zaštita okoliša izvršena je u iznosu od 1.427,99 €, odnosno 11,90 % od plana za 2026. godinu i 93,77 % u odnosu na izvršenje u istom razdoblju prethodne godine.
Funkcijska kasifikacija 06 - Usluge unapređenja stanovanja i zajednice izvršena je u iznosu od 757.128,61 €, odnosno 21,81 % od plana za 2026. godinu i 99,06 % u odnosu na izvršenje u istom razdoblju prethodne godine.
Funkcijska kasifikacija 07 - Zdravstvo izvršena je u iznosu od 3.970,29 €, odnosno 12,77 % od plana za 2026. godinu i 57,75 % u odnosu na izvršenje u istom razdoblju prethodne godine.
Funkcijska kasifikacija 08 - Rekreacija, kultura i religija izvršena je u iznosu od 285.537,42 €, odnosno 27,77 % od plana za 2026. godinu i 125,15 % u odnosu na izvršenje u istom razdoblju prethodne godine.
Funkcijska kasifikacija 09 - Obrazovanje izvršena je u iznosu od 940.549,22 €, odnosno 43,73 % od plana za 2026. godinu i 42,20 % u odnosu na izvršenje u istom razdoblju prethodne godine.
Funkcijska kasifikacija 10 - Socijalna zaštita izvršena je u iznosu od 442.741,48 €, odnosno 51,41 % od plana za 2026. godinu i 111,24 % u odnosu na izvršenje u istom razdoblju prethodne godine.
1.3. Račun financiranja

Račun financiranja prema ekonomskoj klasifikaciji

Primici od financijske imovine i zaduživanja planirani su u iznosu 0,00 €. U razdoblju od 01.01. – 30.06.2026. godine ostvareno je 206.250,29 €. Izvršenje se odnosi na kredit HBOR-a iz 2024. godine za izgradnju Područnog vrtića. Projekt je bio planiran u prethodnoj godini. Okončana situacija za radove na izgradnji vrtića fakturirana je 29.12.2025. godine, te je HBOR izvršio plaćanje prema navedenoj situaciji iz kredita u siječnju tekuće godine.  

Izdaci za financijsku imovinu i otplate zajmova izvršeni su u iznosu 145.031,65 €, odnosno 51,37 % u odnosu na planirane izdatke, te 136,46 % u odnosu na izvršenje u istom razdoblju 2025. godine.

Od planiranih sredstava viška iz prethodnih godina realizirano je 31.654,02 € (Dječji vrtić Kapljica).

Neto financiranje iznosi 92.872,66 €.

Općina Bistra se dugoročno zadužila kod Hrvatske banke za obnovu i razvitak:
- 2018. godine za Izgradnju komunalne infrastrukture u iznosu od 1.259.026,70 € (Ugovor o kreditu br. KOKF-18-1100259),
[bookmark: _Hlk146710722]- 2022. godine za projekte ”Rekonstrukcija dijela Podgorske ulice” i ”Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra” (za vlastito učešće) u iznosu 495.979,59 € (Ugovor o kreditu br. INJS-22-1102088),
[bookmark: _Hlk177123083]- 2024. godine za financiranje izgradnje Područnog vrtića Kapljica za iznos kredita od 2.140.000,00 € na rok otplate kredita od 12 godina s počekom od 2  godine (Ugovor o kreditu br. INJN-24-1103342). 

Izdaci za otplatu glavnice primljenih kredita Općine Bistra u razdoblju od 01.01.-30.06.2026. godine iznose 93.950,04 € i odnose se na: 

1. 62.951,34 € za kredit iz 2018. godine za Izgradnju komunalne infrastrukture
2. 30.998,70 € za kredit iz 2022. godine za projekte ”Rekonstrukcija dijela Podgorske ulice” i ”Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra” (za vlastito učešće).
Dječji vrtić Kapljica se dugoročno kreditno zadužio kod Hrvatske banke za obnovu i razvitak u 2019. godini za projekt „Energetska obnova zgrade Dječjeg vrtića Kapljica” na iznos kredita 116.723,89 € (Ugovor o kreditu broj ESEU-19-1100359 potpisan je 27.03.2019. godine) i 2020. godine za EU projekt „Rekonstrukcija i dogradnja Dječjeg vrtića Kapljica u Poljanici Bistranskoj“ na iznos kredita 316.540,29 € (Ugovor o kreditu broj EUPR-20-1100733 potpisan je 17.02.2020. godine). 
U svibnju 2025. godine za potrebe Dječjeg vrtića Kapljica nabavljeno je novo prijevozno sredstvo Ford Tourneo Courier 1.0 u zamjenu za prijašnji Renault Kangoo koji je dotrajao. Ford Tourneo Courier je nabavljen putem financijskog leasinga preko Unicredit leasing Croatia d.o.o. u iznosu 24.141,05 €. U 2025. godini uplaćeno je učešće u iznosu 7.966,55 €, a u tekućem obračunskom razdoblju otplaćena je prva rata u iznosu od 7.755,21 € s pripadajućom kamatom u iznosu od 881,52 €. Ostalo je za otplatiti u 2027. godini glavnice 8.177,88 € i kamata 458,85 €, te u 2028. godini 241,41 € otkupne vrijednosti. Otplata se u cijelosti financira iz nadležnog proračuna Općine Bistra.
Izdaci za otplatu glavnice primljenih kredita Dječjeg vrtića Kapljica iznose 51.081,61 €:
1. 11.672,38 € za kredit „Energetska obnova zgrade Dječjeg vrtića Kapljica“
2. 31.654,02 € za kredit „Rekonstrukcija i dogradnja Dječjeg vrtića Kapljica u Poljanici Bistranskoj“ (za vlastiti udio) – obveze proračuna za naplaćene prihode proračunskog korisnika (konto 274110)
3. 7.755,21 € za otplatu 1. rate financijskog leazinga za kupnju automobila.
Račun financiranja prema izvorima financiranja
Primici od financijske imovine i zaduživanja, izvor 8.0  Namjenski primici od zaduživanja, planirani su u iznosu od 0,00 €. U razdoblju od 01.01. – 30.06.2026. godine izvršeni su u iznosu od 206.250,29 €.
Izdaci za financijsku imovinu i otplate zajmova izvršeni su u iznosu od 145.031,65 € iz sljedećih izvora financiranja:
· Izvor 1.0. Opći prihodi i primici – 93.950,04 € –  otplata glavnice dugoročnih kredita Općine Bistra
· Izvor 1.1. Prihodi za financiranje rashoda poslovanja korisnika - 11.672,38 € - otplata glavnice kredita Dječjeg vrtića Kapljica
· Izvor 1.2. Prihodi za financiranje rashoda za nabavu nefinancijske imovine korisnika- 7.755,21 € - otplata rate leasinga Dječjeg vrtića Kapljica
· Izvor 9.2. Višak prihoda MRRFEU-korisnik - 31.654,02 € – otplata glavnice kredita Dječjeg vrtića Kapljica iz viška prihoda.
Neto financiranje iznosi 61.218,64 €.
U razdoblju od 01.01. – 30.06.2026. godine korištenje sredstava viška iz prethodnih godina u iznosu od 31.654,02 € realizirano je iz sljedećih izvora:
· Izvor 9.2 Višak prihoda MRRFEU-korisnik- otplata glavnice kredita Dječjeg vrtića Kapljica.

Realizacija prihoda i rashoda prema izvorima financiranja

[bookmark: _Hlk114818491]U tablici su dani pregledi realizacije prihoda i rashoda za razdoblje od 01.01. – 30.06.2026. godine prema izvorima financiranja:

1. OPĆINA BISTRA 

	REDNI BROJ
	IZVOR FINANCIRANJA
	MANJAK
	VIŠAK

	1.
	Opći prihodi i primici - Izvor 1.0.
	
	12.005,55 €

	2.
	Vlastiti prihodi- Izvor 3.0.
	-2.701,21 €
	

	3.
	Prihodi za posebne namjene- izvor 4.0.
	-9.351,99 €
	

	4.
	Prihod od komunalne naknade – Izvor 4.1.
	
	37.687,06 €

	5.
	Prihodi od komunalnog doprinosa- Izvor 4.2.
	
	37.418,71 €

	6.
	Prihod od šumskog doprinosa – Izvor 4.7.
	
	5.387,13 €

	7.
	Min. znanosti (fiskalna održivost dj. vrtića – Izvor 5.0.6. 
	
	16.334,43 €

	8.
	Pomoći – kapitalne Županije- Izvor 5.3.
	
	110.740,28 €

	9.
	Pomoći – tekuće Županija- Izvor 5.6.
	
	25.108,31 €

	10.
	Prihodi od prodaje zemljišta- Izvor 7.0.
	-729,80 €
	

	
	UKUPNO manjak / višak
	-12.783,00 €
	244.681,47 €

	
	 Razlika (višak - manjak) = višak 
	                                 231.898,47€



2. [bookmark: _Hlk114818517]DJEČJI VRTIĆ KAPLJICA

	REDNI BROJ
	IZVOR FINANCIRANJA
	MANJAK
	VIŠAK

	1.
	Prihodi iz nadležnog proračuna za financiranje rashoda poslovanja- Izvor 1.1.
	
	23.414,65 €

	2.
	Prihodi iz nadležnog proračuna za financiranje nefinancijske imovine- Izvor 1.2.
	
	7.285,21 €

	3.
	Vlastiti prihodi korisnik- Izvor 3.1.
	
	748,70 €

	4.
	Prihodi za posebne namjene – Izvor 4.9.
	               -1.733,09 €
	

	5.
	MZO-Fiskalna održivost dječjih vrtića -Izvor 5.0.6.
	 
             -18.128,54 €
	

	6.
	Pomoći – Izvor 5.7.
	               -1.612,80 €
	

	7.
	Donacije- Izvor 6.1.
	                 - 400,00 €
	

	
	UKUPNO manjak / višak
	-21.874,43 €
	31.448,56 €

	
	Razlika ( višak – manjak )= višak
	             9.574,13 €



4.    OPĆINSKA KNJIŽNICA BISTRA

	REDNI BROJ
	IZVOR FINANCIRANJA
	MANJAK
	VIŠAK

	1.
	Prihodi iz nadležnog proračuna za financiranje rashoda poslovanja- Izvor 1.1.
	-421,41 €
	

	2.
	Vlastiti prihodi – Izvor 3.1.
	
	157,10 €

	3.
	Prihodi za posebne namjene - Izvor 4.9.
	-769,63 €
	

	4.
	Pomoći – Izvor 5.7.
	
	7.723,23 €

	
	UKUPNO manjak / višak
	-1.191,04 €
	7.880,33 €

	
	Razlika  (višak – manjak ) = višak
	6.689,29 €



5. KULTURNO-TURISTIČKI CENTAR BISTRA

	REDNI BROJ
	IZVOR FINANCIRANJA
	MANJAK
	VIŠAK

	1.
	Prihodi iz nadležnog proračuna za financiranje rashoda poslovanja- Izvor 1.1.
	-2.624,77 €
	

	
	Vlastiti prihodi- Izvor 3.1.
	-2.690,20 €
	

	1.
	Pomoći- Izvor 5.7.
	
	5.709,97 €

	
	UKUPNO manjak / višak
	-5.314,97 €
	5.709,97 €

	
	Razlika  (višak – manjak ) = višak
	395,00 €



Ukupno ostvareni konsolidirani rezultat poslovanja Općine Bistra i proračunskih korisnika u razdoblju od 01.01.-30.06.2026. godine je ostvareni višak prihoda u iznosu od 248.556,89 €.

Neto zaduživanje (višak primitaka od financijske imovine u odnosu na izdatke) iznosi 61.218,64 €. 

Realiziran je višak prihoda iz prethodnih godina u iznosu od 31.654,02 € (Dječji vrtić Kapljica). 

KONSOLIDIRANI REZULTAT POSLOVANJA za razdoblje od 01.01.-30.06.2026. godine Općine Bistra i  proračunskih korisnika iz nadležnosti je VIŠAK i iznosi 341.429,55 €.

